પહેલાં ફિલ્મની પૉઝિટિવ વાતો કરી લઈએ. બાજીરાવ સિંઘમ તરીકે અજય દેવગન અગાઉની જેમ જ જામે છે. તેને જોઈને લાગે કે એક પર્ફેક્ટ પોલીસમૅન આવો જ હોવો જોઈએ, જે ગુનાખોરી અને ભ્રક્ટાચારને જરાય સાંખી ન લે અને સાથોસાથ દયાળુ પણ એટલો જ હોય. આ વખતે સિંઘમની ટીમમાં CID ફેમ ઇન્સ્પેક્ટર દયા પણ છે. ગુનેગારોની સામે પોતાની સ્ટાઇલમાં કામ લેતી સિંઘમ આણિ મંડળીને જોવાની મજા પડે છે. સારી સિનેમૅટોગ્રાફી અને સીક્વન્સિસને લીધે ઍક્શન દૃશ્યો પણ દિલધડક લાગે છે. બે-ચાર ઠેકાણે ફિલ્મ સારો મેસેજ પણ આપે છે, પરંતુ અફસોસ કે એ પછી તો માઇક્રોસ્કોપ લઈને બેસીએ તોય કશું પૉઝિટિવ મળતું નથી.